ભારત અને બીજા દેશોમાં મોટેભાગે વલણ એ તરફ છે જ્યાં બહુ ઓછા કુટુંબોમાં આવી નિયમિતતા જોવા મળે છે. મારી સાથે બેસીને, મોટા ભાગના લોકો એક જ વાત કરે છે," અમારી પાસે પૂજા, જપ કે ધ્યાન માટે બીલકુલ સમય નથી." વ્યવસાય, આવવા જવામાં રસ્તામાં કાઢેલો સમય, ભોજન, મનોરંજન, શારીરિક કસરત અને કુટુંબ અને મિત્રો સાથેનો સમય તે આખા દિવસનો બધો વખત લઈ લે છે. રૂઢિગત એક કલાક ધાર્મિક પ્રવૃતિઓમા કાઢવો એ બહુ લાંબો સાબિત થઈ રહ્યો છે અને કેમ કે તેના ફાયદા સારી રીતે જાણ્યા સિવાય તેને મોટે ભાગે છોડી દેવામાં આવે છે. મારા ગુરૂદેવ આ ફાયદાઓ વિષે બોલ્યા, " તમારા રોજીંદા ધાર્મિક અભ્યાસને લીધે, તમે શાંત મને હિમતથી બાહ્ય દુનિયાના બળોનો સામનો કરી શકશો, અને જીદગીના દરેક પાસાનું કાર્ય પૂર્ણ કરી શકશો. કેમ કે તમારો દૈનિક અભ્યાસ તમારી નાડીઓ પર નિયંત્રણ લાવશે, તમારું કામકાજ ઉચ્ચકક્ષાનું થશે, તમારું માનસિક વલણ શાંત અને આત્મવિશ્વાસભર્યું રહેશે."